cyanic-selkie/wikianc huggingface dataset:
291 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 291 година се протега во 2345 и 2346, додека според второто гледиште, годината трае во текот на 2405 и 2406 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 252. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 940 и 939 исламска година пред хиџра.
Владиевци
Демографија
Во 1961 година селото имало 492 жители, од кои 460 Македонци и 25 Турци. Во 1994 година во селото живееле 723 луѓе, од кои 718 Македонци и 5 Срби.
На пописот од 2002 година, селото имало 684 жители. Следува табела на националната структура на населението
Според последниот попис на населението на Македонија од 2021 година, Владиевци има 544 жители.
Следува табела на народносната структура на населението:
Избирачко место
Во селото постои избирачкото место бр. 1797 според Државната изборна комисија, сместени во просториите на амбуланта.
Крушевица (Прилепско)
Крушевица (познато и како Крушејца или Крушеица) — село во Општина Прилеп, во областа Мариово, во околината на градот Прилеп.
Географија и местоположба
Селото Крушевица се наоѓа во областа Мариово во нејзиниот западен дел лево од Црна Река познат како Горно, Ново, Мало или „несалам“ Мариово, а воедно во јужниот дел на Општина Прилеп. Од градот Прилеп е оддалечено 26 (односно 29) километри. До селото Крушевица води неодамна изграден, модерен асфалтен пат во одлична состојба кој продолжува кон селото Чаниште, а се одвојува од главниот патен правец кој води од Прилеп преку превојот Слива низ Мариово кај месноста наречена Липов Дол. Крушевица е ридско село расположено на 759 метри надморска височина. Сместено е на источната падина на Селечка Планина непосредно веднаш под нејзиниот највисок врв Висока (1471 м.н.в.) Атарот на селото Крушевица е релативно голем и зафаќа простор од 27 км2 на кој пасиштата заземаат површина од 1316 хектари, на обработливото земјиште отпаѓаат 1190 хектари, а на шумите само 28 хектари. Шумите кои се состојат најмногу од даб, јавор, багреми, леска се наоѓаат на падините и врвот Висока веднаш западно над селото, додека на пространиот атар јужно од селото се наоѓа и помало вештачко езеро со мала земјена брана. Селото Крушевица изобилува со повеќе извори на вода, која е убава за пиење, со занимлива појава да биде студена лете, а топла зиме. Од почетокот на новиот XIX век, пред 15 години во Крушевица е изграден водоводод кој со цевки носи вода од изворите кои се наоѓаат во месноста Каве на падината веднаш под врвот Висока, а на самиот крај на селото се наоѓа и кладенецот наречен Дуње кој е соѕидан во камено корито (дупка длабока околу 1 метар) чиј водостој е непроменлив во текот на целата година.
Историја
На подрачјето на селото Крушевица, постоел организиран живот уште од древните антички времиња за што сведочат ископините од остатоците на античкиот македонски град Пелагонија, кој се наоѓа на самиот врв висока на еден километар веднаш над селото.
Имајќи ја предвид поволната положба кој ја има Крушевица, таа до денес важи како „село со најмногу поле“ (обработливо земјиште) во Мариово, во втората половина на XIX век во селото покрај имотите и земјата во сопственост на селаните постоеле неколку чифлици на бегови-Турци кои имале и неколку две и трикатни беговски кули во селото. Во овој период во 1868 година во Крушевица се родил познатиот „Толе Паша“ - Стојан Трајков (Кулески) кој уште како дете со својот татко Трајко и чичко Куле аргатувајќи на чифлиците во Крушевица и во селата во плодната Пелагонија го навлекол гневот против неправдата и безмилосното изживување врз македонските селани. Уште како млад се одметнал како ајдутин и со својата дружина ги напаѓал беговите имоти и самите бегови. На сред село во Крушевица го убил турчинот Акиф кој мошне често ги напаѓал сеслките девојки и невести од христијанските семејства, а потоа во месноста Скала во заеда го начекал и убил насилникот Рафит, со што то станал страв и трепет за турските аги особено при ссобирањето на данокот од мариовските селани. Имајќи го предвид познатиот факт дека Македонскиот (Солунски) фронт во Првата светска војна минувал низ Мариово, Крушевица како и повеќето останати мариовски села претрпело многу тешки последици. За време на бугарската окупација во Втората светска војна во 1943 селото го имало 12000 овци и кози, што е воопшто најголем број за селото и околината. По втората светска војна селото било дел од општината со седиште во мариовското село Дуње, па потоа било дел од општината Прилеп, а во периодот од 1996 до 2004 Крушевица била дел од општината Витолиште. Со нејзиното укинување во 2004 година, селото е повторно дел од Општина Прилеп.
Потекло и значење на името
На нивите и ливадите во непосредната близина на селото Крушевица во голема мера се застапени крушовите дрвја. Според кажувања на жителите, крушовите насади кои во најголем дел се од зимните жолти круши (кантарки) имаат толкава родност што селаните береле по пет и повќе товари круши, кои стасувале за јадење и употреба од Голема Богородица на крајот на летото до Благовец во средината на пролетта. Голема е веројатноста поради изобилството и големиот број на круши селото да го добило името Крушевица.
Стопанство
Според составот на атарот селото Крушевица има сточарско-полјоделска функција. Врз основа на природните околности на околината и атарот погодни за стопански дејности селото Крушевица важи како „село со најмногу поле во Мариово“. Во основа жителите на селото најмногу се занимаваат со сточарство, особено со одгледување на овци, крупен добиток како крави, волови, а во помала мерка и кози. Денес во селото се чуваат околу 1000 овци и 200 крави и телиња, а во минатото во периодот 1941-1943 за време на бугарскатаа окупација во Втората светска војна во селото Крушевица се чувале и одгледувале 12000 овци и кози. Од овчото млеко во селото повеќето домаќинства го произведуваат познатото и прочуено мариовско биено сирење, како и овчо сирење кое во продажба се движи од 160 до 180 денари за килограм, урда, матеница и други млечни производи. Поради поволните услови во селото е застапено и полјоделството односно одгледување на житни култури најмногу пченица која како лебно жито се продава на мелничарите, ’рж кој се користи како лебно жито за домашна употреба и пченка засадена во многу мали размери во градините, потоа тутунот од индустриските култури застапен на околу 5 хектари кој се носи на откуп во Прилеп, Тополчани и Беровци и во сосема помали размери се одгледуваат градинарските култури како домат, пиперка, лук, кромид во малите градини (бавчи) близу кладенците.
Население
Според статистиката на Васил К’нчов („Македонија, Етнографија и статистика“) од 1900 година, во Крушевица живееле 436 жители, од кои 420 Македонци и 16 Роми. Според егзархискиот секретар Димитар Мишев, („La Macédoine et sa Population Chrétienne“) во 1905 година во Крушевица имало 464 Македонци, под врховенството на Бугарската егзархија.
Како и сите останати села во Мариово, така и Крушевица бележи значајно и постојано опаѓање на бројот на своите жители. Поради големата миграција и иселување Крушевица преминала од средна по големина во мала селска населба. Во 1961 година во Крушевица живееле 637 жители, додека во 1994 бројот се намалил на 117 жители. Според народната припадност во селото Крушевица отсекогаш живееле исклучиво Македонци, а бројноста на населението во текот на XX век била следна: 420 во 1900 година, 555 во 1948 година, 599 во 1953, 637 во 1961, за потоа да почне да бележи постојано опаѓање на 595 жители во 1971 и 283 во 1981 година. Денес во селото постојано живеат околу осумдесетина жители меѓу кои и 8 деца на училишна возраст.
Според пописот од 2002 година, селото Крушевица брои 87 жители, сите Македонци.
Според последниот попис од 2021 година, во селото живеел 41 жител, од кои 28 Македонци, 1 Албанец и 12 лица без податоци.
Родови
Во селото Крушевица отсекогаш па сѐ до денес живеат исклучиво Македонци од православна христијанска вероисповед. Денес во Крушевица постојат и живеат следниве македонски православни родови: Шарковци, Кртовци, Јовевци, Кришиовци (сите староседелци), Трајчевци, Велјановци, Колимагаревци (имаат родовска гранка и во с. Витолиште), Кулевци, Грковци, Чуруковци (доселени од с. Вепрчани), Гарлевски, Поповци името го добиле по основачот на родот кој бил поп и како домазет се доселил од соседното село Чаниште, а потоа од тоа семејство произлегле селските свештеници - поповите, поп Трпко, поп Илија, нивниот внук Тодор Попов кој е роден некаде 1895 г. бил познат во селото како голем трговец и земјопоседник, кој потоа го наследуваат неговите два сина Петре роден 1913 г. и Блаже роден 1920 г.
Избирачко место
Во селото постои избирачкото место бр. 1523 според Државната изборна комисија, сместени во просториите на приватна куќа.
На претседателските избори во 2019 година, на ова избирачко место биле запишани вкупно 49 гласачи.
Културни и природни знаменитости
Најзначајна културно-историска знаменитост во непосредната околина на Крушевица се ископините од остатоците на античко македонскиот град Пелагонија кои се наоѓаат веднаш на самиот врв Висока. Истражувањата на ова археолошко наоѓалиште се сѐ уште во тек и тој е прогласен за капитален проект од национален интерес за 2015 година. Од природните знаменитости забележителни се повеќето камења од вулканско потекло со многу занимливи и интересни форми и облици, кои се наоѓаат расфрлани по ливадите и пасиштата југоисточно од селото во правец на на вештачкото езерце.
Редовни настани
Селска слава на селото Крушевица е патрониот празник на селската црква Св. Архангел Михаил, односно зимен Арангеловден. Општонароден собор се одружува и секој јули за време на прославата на Света Недела во дворот на блиската истоимена црква, каде има конаци за преспивање кои се во завршна фаза на изградба. Во чест на мариовскиот војвод Толе Паша се одржува културна манифестација со многу посетители од државата и странство.
Иселеништво
Најголемиот дел од населението се иселило во Прилеп како и околните рамничарски села во Пелагонија.
Alive (песна од Pearl Jam)
„Alive “ — песна од американска рок група Pearl Jam. Стиховите на песната се напишани од вокалистот Еди Ведер. „Alive“ била издадена во 1991 година и е трета по ред на деби албумот на Pearl Jam, Ten (1991). Песната потекнува од инструменталната песна позната под името „Dollar Short“ и била вклучена на демо-снимка со надеж дека ќе се најде пејач за нејзина изведба. Вокалистот Еди Ведер добил копија од снимката и напишал стихови кои опишуваат човек кој за времето кога му било кажано дека човекот за кој мислел дека му бил татко, всушност не бил неговиот биолошки родител.
Ремиксверзии на песната биле вклучени во албумот на најголемите хитови на Pearl Jam во 2004 година, Rearviewmirror (1991-2003) и во 2009 година. Песната стаигнала на место број 16 на Billboard Mainstream Rock Tracks.
Горна Тумба (Добромири)
Горна Тумба — археолошко наоѓалиште во битолското село Добромири. Претставува населба од неолитско време. Се наоѓа на 1 км северно од селото и на околу 300 метри западно од патот за селото Горно Агларци. Претставува блага височинка со димензии од 80 × 150 м на која се сместени современите селски гробишта. По површината се среќаваат фрагменти од керамички садови.
Чукар (Костин Дол)
Чукар  — археолошко наоѓалиште во околината на местото Костин Дол кај градот Македонска Каменица. Наоѓалиштето претставува населба од неолитот и доцната антика.
Се наоѓа источно од античкото наоѓалиште Селиште, на малото плато ограничено со длабоки суводолици на кое е подигнато селското училиште. На површината се забележуваат фрагменти од керамички садови од римското време, а според кажувањето на мештаните, биле најдени теракота и фалус од печена земја, можеби од неолитското време.
Ренин–ангиотензин систем
Ренин–ангиотензин системот или ренин–ангиотензин–алдостерон е хормонски систем кој е вклучен во регулацијата на плазматската концентрација на натриум и артерискиот крвен притисок.
Кога плазматската концентрација на натриум е пониска од нормалната или крвниот проток во бубрезите е намален, јукстагломеруларните клетки во бубрезите го претвораат проренинот (внатреклеточна белковина) во ренин, кој потоа се лачи директно во циркулацијата. Потоа плазматскиот ренин дејствува врз плазматска белковина позната како ангиотензиноген, така што од него откинува еден краток пептид, составен од 10 аминокиселински остатоци. Краткиот пептид е познат како ангиотензин I. Потоа, ангиотензин I е конверитран, со отстранување на 2 аминокиселини, во октапептид познат како ангиотензин II, под дејство на ензимот ангиотензинопретворачки ензим (АКЕ) кој е присутен во белодробните капилари. Ангиотензин II е моќен вазоактивен пептид кој предизвикува констрикција на артериолите, што резултира со зголемување на артерискиот крвен притисок. Ангиотензин II исто така ја стимулира секрецијата на хормонот алдостерон од кората на надбубрежните жлезди.
NGC 3737A
NGC 3737A — леќеста галаксија во соѕвездието Голема Мечка, заведена во Новиот општ каталог на длабоконебесни тела. Објектот не претставува Дрееров објект.
Откривање
Објектот е откриен на 14 април 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3737A е од видот S0. Видливиот сјај со голо око изнесува 14,8 m, а оној во рамките на интервалот од минималната до максималната честота 15,8 m, додека површинскиот сјај изнесува 13,5 m/лм2. NGC 3737A има привидни димензии од 0,7' х 0,5'.
Астрономски податоци
Објектот е од епохата Ј2000.0. Положбениот агол на објектот е во износ од 150°.
Други поделби
Проучување на NGC 3737A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 94195. Во рамките на атласот на длабокото небо, Уранометрија 2000.00, објектот припаѓа на групата означена со бројот 47; додека во Каталогот на основни ѕвезди (GSC) е групиран под бројот 3832. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Сигни (истражувачка станица)
Истражувачката станица „Сигни“ (оригинално Станица H) — истражувачка база на Антарктикот на островот Сигни, управувана од Британското антарктичко истражување.
Историја
Сигни првпат бил окупиран во 1947 година, кога била основана метеоролошка станица со тројца луѓе во заливот Фактори над старата станица за китови. Тоа била втората истражувачка база на Јужните Оркниски Острови (по аргентинската база Оркадас во 1903 година). Во 1955 година, на местото на станицата за китови била изградена нова колиба, наречена Тонсбергова Куќа. Во 1963 година таа била претворена во лабораторија за биолошки истражувања. Првично работела преку целата година, од 1995/6 станицата била отворена од ноември до април секоја година (лето на јужната хемисфера).
Објекти
Денес, базата има четири згради со капацитет за 8 лица. Главната зграда, Сорлеова куќа (наречена по капетанот на китови Петер Сорле, кој самиот го именувал островот Сигни), обезбедува сместување за живеење и лаборатории. Останатите објекти се за складирање и обезбедување на електрична енергија и водоснабдување. Околу островот има и четири мали колиби.
Лесна железница била изградена во 1963 година за истовар. Кога била изградена, ова била најјужната пруга што постоела. Подоцна била проширена по еден рид за да стигнува до резервоарите за гориво.
Истражување
Морската и копнената биологија се спроведува во Сигни, особено гледајќи ги ефектите од климатските промени врз екосистемите на јужниот океан. Во основата се надгледуваат три вида пингвини.
За да се продолжи со оригиналната временска серија на визуелни набљудувања на морски мраз откако станицата станала само летна, автоматизирана камера за морски мраз работи цела година, обезбедувајќи континуирана евиденција за пространството на морскиот мраз во близина на станицата повеќе од 50 години.
Клима
Истражувачката станица има клима во тундра (според Кепеновата класификација), бидејќи сите дванаесет месеци имаат просечна температура под 10 C. Истражувачката станица има многу долги, студени зими (иако тие се благи за стандардите на Антарктикот) и кратки, ладни лета. Има само три месеци со просечна температура над точката на смрзнување. Температурата е постојано ладна во текот на целата година, со август, најстудениот месец, со просечна вредност од -10.3 C и просечно ниско ниво од -15.6 C. Февруари е најтопол месец, со просечна вредност од 3.9 C и просечно високо ниво од 6.4 C. Највисоката температура досега била 19.8 C на 30 јануари 1982 година, што е највисоката температура регистрирана некаде јужно од 60 °S, и најниската забележана температура била -27.8 C во јуни.
Обучена да убива
Обучена да убива (англиски: Dressed to Kill) е американски филм од 1980 година, во режија на Брајан де Палма, кој е автор и на сценариото. Главните улоги ги играат: Мајкл Кејн, Енџи Дикинсон, Ненси Алан и Фред Вебер. Филмот прикажува сложена приказна за сексуално незадоволна жена чии денови се исполнети со фантазирање, кое се претвора во мрачна стварност. Филмот е полн со шокови и напнатост, со раскошен дизајн и привлечна музика чиј автор е Пино Донаџи. Ова е еден од најголемите хитови на де Палма, како и еден од неговите најдобро режирани филмови.
Синопсис
Во мозаикот на едно злосторство се испреплетуваат една привлечна кол-герла, таинствен убиец облечен во темен мантил за дожд и со темни очила, како и психијатар кому една незадоволна жена му раскажувала за своиет фантазии. Меѓутоа, кол-герлата го видела убиецот и тоа го доведува во опасност нејзиниот живот...
Жиберци
Жиберци (словенечки: Žiberci) — населба во Општина Апаче во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Либански арапски јазик
Либанскиот арапски јазик е јазик кој спаѓа во групата на семитски јазици и во подгрупата на арапски јазици. Овој јазик се зборува во Либан. Овој јазик претставува една од формите на арапските јазици. Радикалните десни партии во Либан овој јазик го сметаат како посебен од арапскиот јазик. Според нив, доколку палестинскиот арапски јазик, египетскиот, ирачкиот и мароканскиот арапски јазик се сметаат како посебни, би требало и либанскиот да биде согледуван како таков. Всушност, сите арапски јазици се разликуваат од арапскиот јазик, но сите се взаемно поврзани помеѓу себе.
Лудиот странец
Лудиот Странец (оригинален наслов: Гаџо дило - на ромски јазик за "Лудиот гаџо") е француско-романски филм од 1997 година во режија и сценарио на Тони Гатлиф. Поголемиот дел од филмот е снимен во селото Крежулешти, на неколку километри надвор од Букурешт, а некои од глумците се локални Роми.
Заплет
Стефан, млад Французин од Париз, патува за Романија. Тој е во потрага по пејачката Нора Лука, чиј голем обожавател бил неговиот покоен татко, кој ја слушал постојано. Талкајќи долж замрзнат пат, тој го среќава стариот ром Изидор и се обидува да му каже за Нора Лука. Изидор, кој е пијан, после само неколку кажани ромски зборови од страна на Стефан, го носи во неговото село, решен да го научи момчето да говори ромски. Стефан верува дека кога ќе дојде време, Изидор ќе го однесе кај Нора Лука и затоа решава да остане неколку месеци во домот на Изидор, сè додека синот на Изидор, Адријани е во затвор. Изидор е среќен што го има за гостин, нарекувајќи го „неговиот Французин“ и поправајќи ги неговите искинатите чевли. Другите Роми на почетокот не го прифаќаат Стефан, сметајќи го за некаков си лудак, упатуваат навреди кон него на нивниот јазик, го учат безобразни зборови, и во еден момент дури и го тераат да влезе во шаторот кај што жените се капат. Но Стефан постепено почнува да ја стекнува нивната доверба, покажувајќи почит за нивната култура и музика. Поради тоа тој доаѓа до степен да биде награден од заедницата добивајќи директна дозвола од мештаните од блиску да го проследи секој нивни интимен аспект од животот: од френетична венчавка до горчливо сладок погреб. Единствената личност во селото што зборува барем малку француски е младата Сабина, разведена ромска танчерка, која во почеток е непријателски настроена кон него, но низа од заеднички патувања околу селата со цел да направат аудио снимки од традиционална ромска музика успева да ги зближи двајцата.
Еден ден, токму кога парот започнува за прв пат да води љубов, Адријани се враќа во селото по многуте месеци поминати во затвор. Целото село се радува, но мажите наскоро мораат да заминат да се припремат за нивниот музички настап. Стефан и Сабина кришум бегаат за да бидат заедно. Додека тие се отсутни, Адријани оди во локалниот бар, каде го убива човекот кој го обвинил дека е одговорен за неговата затворската казна. Адријани бега, но толпа луѓе го стигнуваат,брутално го убиваат и го палат селото до темел. Кога Стефан и Сабина се враќаат, двајцата се шокирани од тоа што го гледаат. Брзаат до местото на концертот и му кажуваат страшната вест на Изидор, кој, целосно растроен почнува да ја моли земјата да се отвори и да го обедини со неговиот син.
Стефан го напушта селото и вози до местото од каде започна филмот. Ожалостен, тој ги крши сите ленти што ги снимил за време на патувањата со Сабина и ги закопува. Потоа пие од шише со вотка, истура малку на „гробот“ од лентите, го положува шишето на „гробот“ и почнува да танцува исто како што играше Изидор на погребот на неговиот брат. Кадар од задниот дел на автомобилот открива дека Сабина спие на задното седиште. Таа се буди, го забележува импровизираниот „погреб“ на Стефан и се насмевнува.
Теми
Предрасудите и расизмот се главни теми во Гаџо Дило. Ромите, доста често обвинувани за бројни криминални дејствија и оцрнувани од надворешноста, тука се прикажани како претежно позитивни, но сепак страдалнички личности. Тие на прв поглед се плашат од Стефан, обвинувајќи го на истиот начин на кој тие самите се обвинувани од локалното не-ромско население стравувајќи дека тој ќе им украде нешто или ќе им ги киднапира децата (две работи кои се расистички стереотипи лажно поврзани со Ромите). Првично, нивните стравови изгледаат апсурдни, но сепак станува јасно дека тоа се токму предрасудите што Ромите мора да ги трпат секој ден.
Музиката игра огромна улога во филмот, многу слично како во магнум опусот на Гатлиф, Лачо Дром. Стефан не може да комуницира со Ромите без помош и обратно, но неговата страст кон нивната музика помага во недостатокот на комуникација и заздравување на нивните предрасуди.
Поврзаности
Во 2006 година, Гатлиф го режираше филмот Трансилванија. Овој пат дејството се врти околу една Италијанка која патува од Франција во Романска Трансилванија за да го пронајде својот љубовник, ромски музичар.
Ајдахо Сити
Ајдахо Сити (Idaho City) е град во округот Бојзи во сојузната држава Ајдахо, САД. Ајдахо Сити според пописот извршен во 2000 година броел 458 жители и опфаќал површина од 1,8 км2. Се наоѓа на надморска височина од 1 191 m. Поштенскиот број на Ајдахо Сити 83631, додека пак повикувачкиот број е 208.
Кајса Клинг
Кајса Брита Клинг (25 декември 1988 година) е шведска пензионирана скијачка во алпско скијање во Светскиот куп.
Родена е во Оре. Клинг се натпреварувала во сите пет алпски дисциплини. На Зимските олимписки игри 2010 година, таа завршила на 26то место во велеслалом. На 28 декември 2010 година, Клинг паднала и се повредила за време на трката во велеслалом во Семеринг, Австрија, со што ја завршила нејзината сезона во 2011 година.
Во пресрет на сезоната 2017/18, било најавено дека Клинг ќе паузира од трките во Светскиот куп поради проблем со депресијата. Клинг не си поставила цел дека ќе се врати на скијачките терени барем во догледно време. Во август 2018 година, Клинг ја објавила својата одлука да не се враќа во натпреварите од Светското првенство и решила да ѝ стави крај на професионлната кариера.
Градиште (Косевица)
Градиште  — археолошко наоѓалиште во околината на местото Косевица кај градот Македонска Каменица. Наоѓалиштето претставува градиште од доцната антика
Над Паровско маало, на висок рид со доминантна положба и зарамнето плато со димензии од 120 × 80 м се зачувани темели од утврдување градено од кршен камен и варов малтер. По површината се среќаваат фрагменти од керамички садови, питоси и покривни ќерамиди.
Причинско поврзан маркетинг
Причинско порвзаниот маркетинг е комерцијална активност со која профитно и непрофитно ориентираните организации формираат партнерства за да ги искористат заедничките бенефиции и нивната асоцијација во името на одредена кауза. Една од главните причини за развитокот на односи со јавноста и придружните корпоративно угледни активности е во порастот на причинско поврзаниот маркетинг или ЦРМ. Создавајки силна и социјално ориентирана корпоративна репутација е главната причина за диференцирање на многу пазари каде цената, квалитетот и допирливите атрибути се релативно слични.Еден од методите кој е користен за брендирање е причинско поврзаниот маркетинг или ЦРМ. Придобивките од добро планирани и изградени кампањи се насочени кон сите учесници. Причинско ориентираниот маркетинг води кон подобрување на задржувањето на клиенти преку зајакнати продажби.Во суштина причинско ориентираниот маркетинг е основа за делотворно градење на врски со стејкхолдерите.Како што организациите изнесуват голем дел од нивниот бизнис преку управување со човечки ресурси така и мрежата со стејкхолдерите се усложнува.Од таа причина организациите треба да се перцепирани како социјално одговорна организација што е многу важна димензија за позитивна организациска слика.
Историја
Во 1980 година, нова форма на маркетинг е роденa: Причинско поврзан маркетинг (ЦРМ), хибрид на производ од рекламирање и корпоративни односи со јавноста. ЦРМ има за цел да ги поврзе корпоративниот идентитет со непрофитни организации и добри причини. Како ослободени од данок како трошок за бизнис, оваа форма на бренд има за цел да се поврзе со потрошувачката јавност надвор од традиционалната точка на купување и да се формираат долготрајни и емотивни врски со потрошувачите. Сепак, она што би можело да изгледа фер размена помеѓу корпорациите во потрага на добра волја и непрофитост, а всушност во потрага по средства исто така покренува низа вознемирувачки социјални, политички и етички прашања. Причинско поврзаниот маркетинг, или ЦРМ, експлодираше во последните неколку години, иако тоа е релативно млад концепт. Тој почна, на национално ниво, во раните 1980-тите години, кога во Америkан Еkcпресс, се придружи на непрофитна група која беше собирање средства за обновување на Статуата на Слободата.ЦРМ е,како прво и основно, пазарно-управувачки систем. Затоа, е и шансата на непрофитната организација за добивање на ЦРМ финансирање зависна од нејзината способност да ги дополнуваат продажните пораки. Сепак, е често случај да витално значајните социјални прашања се само адресирани до несоодветни групи, или пак со помош на контроверзни тактики. На пример, во 1983 Американ Експресс, можеше да спаси животи со нагласување на ХИВ / СИДА, но не е остварено бидејќи се смета за табу тема,преку неговата поврзаност со хомосексуалниот начин на живот. Наместо тоа, преку кредитна картичка покрена средства за обновување на Статуата на Слободата и Елис Ајленд. Денес, компаниите се во “борба” на рак на дојка со продажба на розова панделка, Теди мечки или јогурт, и преку донирање на некои од приносите на истражувачки напори.
Форми на причинско поврзан маркетинг
Причинско поврзаниот маркетинг (ЦРМ) се однесува на еден вид на маркетинг кој вклучува соработка на напори на "за профит" бизниси и непрофитна организација за заедничка корист. Тој понекогаш е дефиниран како маркетинг напори за социјални и добротворни цели. Но, таа се разликува од корпоративната филантропија, која вклучува специфични донации, кои се даночни-пресметливи додека, Причинско поврзаниот маркетинг генерално не се заснова на донации. Тоа е хибрид на производот рекламирање и корпоративните односи со јавноста. Тоа е пазарно-управуван систем. Причинско поврзаниот маркетинг може да заземе многу форми, вклучувајќи:
ЦРМ аранжмани
Постојат седум главни типови на ЦРМ аранжмани: мегу поновата практика се вбројуваат и: Првите пет се однесуваат на стандардни корпоративни практики. Тоа се: рекламирање, каде бизнисот се здобива со посебна кауза и ги користи рекламите да ја комуницира пораката со јавноста ; односи со јавноста, каде што бизнисот се повикува на пишаните медиуми и вниманието на јавноста за стратешко партнерство меѓу себе и непрофитна група; спонзорство, каде што бизнисот помага со фонд на конкретна програма или настан; лиценцирање, каде бизнисот плаќа за користење на добротворното лого на своите производи или услуги, како и директен маркетинг, каде што двете и бизнисот и непрофитната организација се залагаат да соберат средства и да се промовира брендот во свеста на јавноста.Шестиот тип на ЦРМ е олеснета давачка, бизнисите им олеснуваат на клиентите за донации за добротворна организација. Тековните напори од страна на Амерен, снабдувачот на енергија од Илиноис, е добар пример. Во нивните месечни записи, Амерен клиенти добиваат молба за донации на корпорација ,кон “Топол сосед" програмата ,одосно фондот, основан за да им помогне Амерен клиенти кои не можат да ги платат своите сметки за комунални услуги за своите домови. Додека енергетски снабдувач придонесува кон неодреден износ,освен на програмата се потпира и на великодушноста на Амерен клиентите.. Други комунални претпријатија ги користат истите стратегии. Пред неколку години, телеком компанија тогаш позната како Училиште за бизнис компетенции Америтех лансираше своја "премостлив дигиталниот јаз" програма, да ги обезбеди луѓето со основни компјутерски познавања со користење на истата колекција стратегии. Седмата и најмногу користена ЦРМ пракса е купување-поттикнати донации. Ова е пракса каде што една компанија ветува да придонесе процент или сет од износот на цената на производот во добротворни цели или организации. На пример Американ Експресс кампањатa за враќање на Статуата на Слободата, спомената погоре, е кредитирана како план. Компанијата ветува дека ќе придонесе еден цент од секоја картежна трансакција и $ 1 за секоја нова карта во текот на последниот квартал од 1983 година. Американ Експресс не само што успеа да собере 1.700.000 $ за обновување туку и имаше 28 отсто зголемување во употребата на нивните кредитни картички,но треба и да се спомне масивната прес покриеност и бесплатниот публицитет здобиен од кампањата.
Метод на функционирање
Денес постојат повеќе верзии на причинско-поврзаниот маркетинг, но во основа тоа е договор меѓу бизнис ентитет и непрофитна организација за да собере пари за одредена цел. На бизнис ентитет се очекува да профитираа од овој аранжман со продажба на повеќе производи и уживајќи во позитивната слика .Причината поврзана со маркетинг програмата не е анонимна или ниско клуч-на-донација за непрофитната организација, туку таква која им овозможува на јавноста да спознае дека корпорацијата е социјално одговорна и се интересираат за истите причини за кои нејзините корисници се интересираат. Од друга страна и непрофитните организации имаат корист и финансиски и преку повисокиот јавен профил како резултат на маркетинг напорите на нејзиниот партнер. Причинско-поврзаните маркетинг кампањи имаат необична брзина во текот на последните неколку години и може да се појави во различни интересни форми. Списоци на некои од популарните:
Видови на ЦРМ алијанси
Алијансите често еволуираат со тек на време како што партнерите ја продлабучуваат нивната соработка и се способни да се впуштат во нови можности, четири најупотребувани типови на причинско поврзаниот маркетинг што се вклопуваат во алијансите: Оригиналниот и најупотребуваниот вид е трансакциско специфичниот ЦРМ. Оваа партнерство типично резултира во остарување на донација секојпат кога е купен одреден производ.Друг тип на трансакционо-специфичнна алијанса е продажба плус или олеснета давачка каде компаниите им помагаат на потрошувачите да направат донација на местото на продажба споменато погоре.Трет пример е кога компанијата нуди донација за возврат на тоа потрошувачите да присуствуваат на одреден настан, партиципација во пробна програма, или како поттик за пополнување на анкета.Кралско засновани алијанси се оние кои се засноваат на лиценцирање или сертифицирање.Промоција на проблем, алијансата има маркетингшка цел но не се специфично ориентирани кон купување на производ или услуга.Овие партнерства се обични подлабоки и подолготрајни отколку првите две и се насочени кон создавање на позначајни врски со потрошувачите и каузата. Целта е често да се поврзе брендот со одредена кауза, и да се зголеми јавната свесност на организационата мисија преку рекламирање, пакувањето на производите,натпревари,медиумски приказни, и други начини.Четвртиот тип на ЦРМ модел кобрендирање на настани и програми глобално не е препознаено како дел од ЦРМ.Бидејќи овој дел претставува наставка на спонзорирање така што некои од експертите не го класифицираат како активност на причинско поврзаниот маркетинг.Која и да алијанса се примени важно е да постои перцепирано согласување помеѓу целите на корпорацијата со оние на непрофитната организација.Факт е дека потрошувачите би реагирале негативно кон какво било партнертво ако тие утврдат дека е структурирано за чисто комерцијални цели, без длабока повраност кон каузата од страна на компанијата.ЦРМ им помага на непрофитните организации да допрат до поголеми потрошувачки сегменти кои нормално неуспеваат да ја дофатат.Создавање на свесност е првиот чекор кон освестување на јавноста и мотивирање на луѓето кон преземање на активности за поддржување на каузата.Преку партнерството непрофитните организации се способни да ја придобијат не само генералната јавност туку и вработените ка компанијата.кое резултира во повисока стапка на волонтирање на вработените во организацијата.
Бенефициите на компаниите и не профитните организации
Како што имаат инкорпорирано успешно ЦРМ преку стратегиска алијанса, силните партнерства можат да создадат подеднаков успех и на двете страни каде партнерите ѓи користат меѓусебните сили и вложувања.Во многу случаи бенефициате ѓи надминуваат очекуванот финансиски прилив а во други случаи не-финансиските резултати можат да битат исто така вредни какои финансиските.Бенефициите на компаниите се: Бенефиции на непрофитната организацијата се: За корпорацијата причинско поврзаниот маркетинг има бизнис, маркетинг,работнички и општествени бенефиции.Бенефициите кон бизнисот може да вклучи подобрена репутација за корпоративната социјална одговорност, јавно демонстрирање на вредноста на компанијата, подобрени односи со стејкхолдерите,изолирање на негативниот публицитет.Маркетинг бенефиите може да вклучат градење вредност на брендот,зголемена свесност за брендот,зголемена продажба,диференцијација,променета положба,мотивирана проба изградени врски и лојалност со потрошувачите.Причинско поврзаниот маркетинг може да ги подобри и односите со ваботените преку ривлекување,мотивирање и задржување најдобрите на вработени како и градење на тимска работа посебно помеѓу департмани.Општествените придобивки вклучуваат обезбедена лиценца за работа од локалната самоуправа како и градење и подобрување на односите со локалната влада и други влијателни институции. Непрофитната организација која е инволвирана во причинско поврзаниот маркетинг може да добие разни бенефиции како организациски, финансиски, зголемена свесност, Ангажман.Партнерстово обично вклучува директен трансфер на пари во форма на донација .Во зависност од програмата меил списоци на нови дарители може да биде создадена.Постоечките алијанси исто така помагаат во изградба на кредибилитет и привлекување на идни корпоративни партнери.Алијансата исто така има потенцијал да значајно ја подигне јавната свест во име на доредена кауза.Општеството исто така користи од партнерствата поради зголемување на јавната свест но и мотивирање на јавноста да се инволвира, како и ја зајакнува способноста на непрофитниот сектор за да ги исполни социјалните потреби.
Разлики помеѓу причинско поврзаниот маркетинг со корпоративната филантропија и корпоративни спонзорства
Корпоративни филантропијата се одвива преку директно монетарни подароци на непрофитна организација''. Тоа често се прави преку сопствено основање на акционерското друштво. Овие донации се обично за одредена програма со која непрофитна организација ќе се кандидира и може да се одржи со краток или подолг рок на траење.Корпоративно спонзорство е малку поблиску до причинско поврзаниот маркетинг, бидејќи корпорацијата дава пари на непрофитна за да се одржи на настан, да се стартува изложбата, или друга временски ограничена активност. Средствата може да произлегуваат од буџетот на заедницата, на корпорацијата или маркетинг буџетот. Корпорација очекува одредена сума на публицитет во начинот на промовирање, социјални симпатии, остварени промотивни материјали итн.
Придобивки
Причинско поврзаниот маркетинг доаѓа во многу различни изгледи. Кога било кој аспект на маркетинг се поврзува со добротворна организација или добра причина, ова е причинско поврзан маркетинг.Причинско поврзаниот маркетинг може да се демонстрира преку рекламирање, продажна промоција,спонзорство,директен маркетинг, маркетинг и лојалност,односи со јавноста, и многу други аспекти на маркетингот.Работи најдобро за сите кога е целосно интегриран во организацијата и нејзините функции,осигурувајќи дека е темелно приспособена од сите страни за да се постигне максимална корист.Потенцијалните придобивки се многу и различни. Преку обезбедување на видливост на социјалната одговорност на корпорацијата- и навистина со покажување своите вредности и додавање на вредноста на нив во автентичен начин преку причинско поврзанииот маркетинг - има уште многу што да се да се добие.Овие придобивки вклучуваат зголеменост на угледот и имиџот, зголемена доверба, односи и лојалност, емоционален ангажман, свест и разбирање.Преку причинско поврзаниот маркетинг може исто така, да се зголеми обемот и продажба на организациите меѓу многу други бенефиции.
Причинско порзаниот маркетинг во практиката
Бидејќи ЦРМ е воден од потребата за зголемување на бизнисот, како и на своите инвестиции, каузата не е избрана врз основа на потенцијалното добро што може да се постигне, туку, на бесплатен публицитет и зголемување на продажбата на одредена припадност што би можеле да доведат до попрофитабилен бизнис. Непрофитот кој не се вклопува во корпоративниот профил или допирање до потрошувачката група која бизнисите сакаат да ја постигнат, се игнорирани, дури и ако тие се од витално значење работата, додека групи кои обезбедуваат добра маркетингшка поддршка добиваат диспропорционален износ на интерес. Обртни средства е исклучок кој го потврдува правилото. Покрај тоа, ЦРМ сојузи со поголеми непрофитни организации може да донесат толку многу бесплатен публицитет и толку многу можности за односи со јавноста така што бизнисите што се вклучени спасуваат огромни парични издатоци на рекламирање и промотивни трошоци. Бизнисот, исто така, може да се здобие со пристап до клиентелата на непрофитната организација, на персоналот, повереници и дарители, од кои сите се потенцијални клиенти. Таквиот пристап го прави непрофитниот пристап на причинско поврзаниот маркеринг да се здобие со големи членства особено привлечни за многу фирми.Со трансформирање на великодушноста, сочувството и добротворни наклони во брендирање стратегијата, компаниите типуваат на многу успешната формула. Видени од перспектива на јавноста, сепак, иднината е далеку од стопроцентно остварување. Што ќе биде крајниот исход дали вртење на непрофитниот сектор во маркетинг алатка за бизнис или мутација во одреден подвид на промотивна алатка. Непрофитниот пристап традиционално служи на потребите на луѓето не може да се добијат добра, услуги, како и политичка разврска на ситуацијата. Во најлошото сценарио, не профитните партнери можат да ги променат нивните пристапи и извршените услуги да станат поатрактивни за јавноста со диспропорционална корист на секој партнер одделно внатре во ЦРМ алијансата. Наместо да се ризикува како компромис, бизнисот треба да ги плати своите фер удели сразмерно даноците. Потоа, образованието, здравствената заштита, истражување и други социјални приоритети би можеле да се здобијат со поголемо финансирање,спроведено без ланци на удел.
Причинско поврзаниот маркетинг и организациите
Каузата и потенцијалот на причинско поврзаниот маркетинг не е во прашање кога се погодува вистинкиот момент за негова активација внатре во организациите. Поврзаноста и испреплетеноста на бизниот и оганизациите е доста јасно на сите нивоа и на сите пазари ширум светот. Постои прилив на очекување меѓу потрошувачите кон тоа да компаниите бидат искрени, веродостојни, одговорни и да дејствуваат со интегритет во вршење на својата дејност. Во оваа средина е од суштинско значење за бизнисот да се заземе за корпоративната социјална одговорност сериозно,работејќи на тоа како најдобро да ја донесат нивната социјална одговорност и вредности живот во различните места на пазарот. Причинско поврзаниот маркетинг ја одржува корпоративна општествена одговорност видлива, и ја покажува организацискатавредност, со истовремено додавање на вредност на овие вредности.Причинско поврзаниот маркетинг е заснован на взаемната корист и игра директно во животниот стил на денешните потрошувачи и затоа обезбедува важна можност за организациите.Причинско поврзаниот маркетинг исто така, делува во многу општествени полиња сè со цел да обезбедидел од решенијата да им помогне на адреса на бизнис, добротворни организации,добри причини, нашата заедница и општествените потреби.
Кауза
Алтруизмот, Корпоративна одговорност, Филантропијата овие термини честопати се користат да се опише каузата поврзана со CRM активноста, во која претпријатијата се здружуваат со добротворни организации или каузата која упатува на создавање на позитивна слика на пазарот, производ или услуга за заедничка корист.Со зголемената конкуренција pричинско поврзаниот маркетинг може да стане основен елемент за изработка на маркетинг план на компаниите. Каузата кон која компаниите се стремат и преку која го имплементираат причинско поврзаниот маркетинг треба да биде добро осмислена и евалуирана согласно со дејноста, ситуацијата, положбата и други релевантни фактори на компанијата.Активностите поврзани со причинско поврзаниот маркетинг обезбедуваат нагласување на репутација на компанија во рамките на целниот пазар. Причинско поврзаниот маркетинг позитивно ги да разликува компаниите од конкурентите и да обезбедува предност за трансфер на други опипливи бенефиции, вклучувајќи: зголемена продажба, зголемена видливост зголемена лојалност на клиентите,подобрен имиџ, позитивна медиумска покриеност. Ако каузата, исто така, резонира со целниот пазар, активностите ќе генерирааат огромна добра волја и вниманието на медиумите може да биде нејзиниот ефект.
Онлајн добротворни аукции
Еден од формите кој ги заема причинско поврзаниот маркетинг се и добротворните аукции.Со напредокот на технологиите компаниите сè повеќе и повеќе ја користат електронската комуникација во нивните маркетинг планови, така и причинско поврзаниот маркетинг се имлеменира во електронските форми на комуникација. Во последниве години, онлајн аукциите биле користени во маркетинг стратегии за голем број на различни онлајн аукциски платформи. Компанииите имаат создадено програми за да им помогнат на продавачите и корпорациите да донираат процент од нивната продажба на непрофитна оргранизација преку употреба на аукции. Бизниси и непрофитни организации, исто така, можат да ја користат маркетинг програмата и програми за непрофитно прибирање финансиски средства.
Заклучок
"Причинско поврзаниот маркетинг" е аранжман, во која непрофитна организација го позајмува името на комерцијален производ, во замена за дел од приходите од продажбата на тој производ, а со тоа и поширокото корпорацииско-непрофитно партнерство има начин да стане вообичаено.Не е тајна фактот дека многу профитно ориентирани компании и брендови се соочуваат со сè поголеми тешкотии кон градење на нивниот углед и да создадат потрошувачка лојалност. Причинско поврзаниот маркетинг е претежно ориентиран кон решавање на проблеми посебно во сферата на, угледот,хипер-конкуренција,неефикасен влез во пазарот, сиромашно брендирање,задржување на потрошувачот итн.Решенијата кои ги нуди Причинско поврзаниот маркетинг се многубројни почнуваќи од подобрен углед,диференцијација на производот,делотворно брендирање,изградена потрошувачка лојалност и многу други. Причинско поврзаниот маркетинг има способност да се поврзе со повеќе индивидуалци,поради тоа што е добро вклопен и осмислен длабоко во свеста на социјално-одговорното општество.Генералната јавност сака да ги награди компаниите кои генерираат обврзаност кон заедницата.Потрошувачите сакаат да ги потрошат своите пари каде што лежи нивната великодушност, што може и да резултира во ситуација во која тие ги менуваат нивните брендови ако конкурентот промовира филантропски активности кои одблиску се совпагаат со нивните вредности.Некои компании го употребуваат Причинско поврзаниот маркетинг како полиса за сигурување во случај на криза.Како што технологијата продолжува да напредува така и комуникациските канали продолжуваат да се прошируваат,па пазарот станува полн со информации насочени кон привлекување на интересот на порошувачите па така потрошувачите се сè потешки да се дофатат.Многубројни трендови исто така ги попречуваат компаниите да ја пренесат својата порака во вистинско светло. Причинско поврзаниот маркетинг оди подалеку од способноста на компаниите да се натпреваруваат во пазарот и да создадат лојалност кон брендот,а исто така влијае ин а моралот на вработените.Од друга страна пак причинско поврзаниот маркетинг мож да донесе и многу недопирливи бенефиции.Социјално одговорните компании го зголемуваат нивниот морал,ја зголемуваат својата продуктивност и лојалност на вработените.Во денешницата веќе е факт дека социјално одговорните компании ќе уживаат во позитивен углед, посилна конкурентска позиција,како и пораст во продажбата.Во овие конкурентски времиња постојат многу предизвици и бенефиции кој ги нуди причинско поврзаниот маркетинг но во исто време и влијае на опаѓање на интересот за пормоција преку традиционалните добро упоребувани маркетингшки средства,веќе е јасно дека причинско поврзаниот маркетинг во повеќето бизниси има потенцијал да стане најмоќната алатка во нивните маркетинг програми и кампањи.
Шмуел Јозеф Агнон
Шмуел Јозеф Агнон (17 јули 1888 - 17 февруари 1970, Ерусалим) — израелски писател, добитник на Нобелова награда за литература во 1966 година, за исклучително раскажувачка уметност на еврејскиот народ.
Животопис
Јозеф уште како учесник го изушувал Талмудот-основниот религиозноетнички и правен зборник на јудаизмот. Посебно се интересирал и се запознавал со древните, средновековните и современите дела на хебрејската книежвност. Уште во рана младост, на 15 години објавувал стихотворби на јидиш и иврит јазикот. Подоцна работел во редакцијата на еден еврејски весник во Лвов и во други еврејски установи.